རྒྱ་ནག་གི་རྒྱུད་གཅིག་ལམ་གཅིག་གི་འཆར་གཞིའི་ནང་འཛམ་གླིང་གི་རྒྱབ་ཁབ་ཆུང་ཁག་མང་པོ་ཞིག་གིས་ཆ་ཤས་ལེན་འཆར་ཡོད་པ་དང་།སྟོབས་ཆེན་རྒྱལ་ཁབ་མང་པོ་ཞིག་གིས་དེ་ནི་མ་འོངས་པར་ཉེན་ཁ་ཆེན་པོ་ཞིག་ཏུ་ངོས་འཛིན་བྱེད་བཞིན་ཡོད་པ་རེད།ཨ་རིའི་ངོས་ནས་རྒྱ་ནག་གི་དཔལ་འབྱོར་དང་དམག་དོན་ནུས་པ་གཅོག་ཆེད་ཐབས་ཤེས་གང་ཡོད་བྱེད་འཆར་ཡོད་འདུག་ཀྱང་།འདས་པའི་མི་ལོ་བཞི་བཅུ་ཙམ་གྱི་རིང་རྒྱ་ནག་གི་དཔལ་འབྱོར་ཡར་རྒྱས་དབྱར་གྱི་ཆུ་བོ་བཞིན་རྒྱས་པ་དེ་ཡང་།ཨ་རིའི་རྒྱབ་སྐྱོར་དང་ཁ་འབྲལ་ཐབས་མེད་པ་ཞིག་ཏུ་གྱུར་ཡོད།ད་ལྟའི་ཆར་རྒྱ་ནག་གི་དཔལ་འབྱོར་དང་འཛམ་གླིང་ཐོག་གི་ཤུགས་རྐྱེན་ལ་ཨ་རི་ཡང་ཞེད་སྣང་སྐྱེ་དགོས་པ་ཞིག་ཏུ་གྱུར་ཡོད་པ་དང་།འདི་ལྟར་མུ་མཐུད་བསྐྱོད་ན་ཨ་རི་ཡང་རྒྱ་ནག་ལ་ཕྱོགས་གང་ཐད་ནས་རང་བཞིན་གྱིས་བསྟུན་དགོས་ཐུག་སྲིད་པ་རེད།དེར་བརྟེན་ཨ་རིས་རྒྱ་ནག་ལ་ཁ་གཏད་ཀྱི་འཆར་གཞི་ཁག་ཅིག་མངོན་གསལ་དོད་པོ་བྱེད་བཞིན་ཡོད་ནའང་།མ་འོངས་པར་དེ་དག་གི་ཤུགས་རྐྱེན་གྱིས་དོན་དངོས་སུ་ལ་ཕན་གནོད་ཡོད་མེད་བཤད་ཚོད་ཐིག་དཀའ་བ་ཞིག་རེད།